Chateauet

Chateauet er en fredet bygning og kulturminne i Molde kommune. Bygningen ligger i nærheten av Molde sentrum, og er nærmeste nabo til gamle St. Carolus sykehus og det tidligere kulturhuset i Molde. Bygningen er kjent for sin store og frodige hage og sitt gamle utseende.

Historie
Chateauet ble oppført i 1918 som bolig for konsul Oscar Hanssen (1881–1943). Huset ble tegnet av arkitektene Carl J. Moe og Sverre Pedersen. Hagen ble oppført like etter og ble ferdig plantet i 1920, og hagen ble planlagt av Marius Røhne som var tidligere bygartner i Oslo.http://www.romsdalsmuseet.no/no/avdelinger/chateauet-i-moldehttp://www.riksantikvaren.no/Fredning/Fredninger/Eldre-fredninger/2003/Chateauet-Parkveien-42-Molde-kommune-i-Moere-og-Romsdal

Etter at enken til Oscar Hanssen døde i 1969 ble mesteparten av vekstene i hagen fjernet i 1971 etter at kommunen tok over boligen. En del av eiendommen ble også omgjort til dagens kulturhus og tidligere musikkskole.

I 2004 ble eiendommen med hus og hage overført fra Molde kommune til Romsdalsmuseethttp://www.rbnett.no/kultur/article72641.ece, og det er museet som står for vedlikehold og utleie av boligen i dag. I 2006 ble det gitt en anonym gave på 3,5 millioner kroner for å restaurere både bygningen og hagenhttps://www.nrk.no/mr/chateauet-i-molde-restaureres-1.4547438, og i 2009 ble prosjektet ferdigstilt.http://www.rbnett.no/nyheter/article18313.ece

 Referanser 

Eksterne lenker
 Side på Romsdalsmuseet

 Side på Riksantikvaren
 Side på Molde kommune

Kategori:Kulturminner i Molde
Kategori:Byggverk i Molde